Diari Oficial de la Generalitat Valenciana


Sumari del DOGV 5484, del 04-04-2007 (2007/2754)

Informació pública de l'aprovació del Projecte d'Urbanització de les Unitats d'Execució 49-UE-R(A), 54-UE-R i 55-UE-R (A), delimitades en el seu conjunt pel camí del Pi Gros, el camí de la Ratlla i la carretera d'Almassora.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5484

Data del DOGV
:   04-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2754


Data del document
:   02-02-2007

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

La Junta de Govern Local, en sessió duta a terme el dia 12 de gener de 2007, va adoptar l'acord següent:  
"Vist l'expedient que s'està tramitant per a aprovar el Projecte d'Urbanització de les Unitats d'Execució 49-UE-R(A), 54-UE-R i 55-UE-R(A), delimitades en el seu conjunt pel camí del Pi Gros, el camí de la Ratlla i la carretera d'Almassora i els següents,  
Antecedents  
1. En sessió plenària de data 23 de febrer de 2006, es va acordar d'aprovar definitivament el Programa d'Actuació Integrada de les Unitats d'Execució 49-UE-R(A), 54-UE-R i 55-UE-R(A), l'execució del qual es va adjudicar a la mercantil Jardines de Castalia, SA. Així mateix, es va acordar introduir en el projecte d'urbanització que forma part de l'alternativa tècnica seleccionada les següents modificacions:  
- Amb caràcter general, inclusió de l'estudi geotècnic; inclusió de la proposta de classificació del contractista; adaptació del termini d'execució de les obres al definit pel programa; inclusió de preus elementals i descompostos i ajust del pressupost de cada unitat d'execució al resultant de la proposició juridicoeconòmica; aportació de plànols d'alineacions i rasants; justificació de la compatibilitat de les rasants amb els terrenys confrontants i de la compatibilitat dels serveis projectats en els distints vials; aportació de les bases justificatives de la valoració de les partides alçades i justificació del percentatge d'aplicació de les partides alçades a cada unitat d'execució; inclusió de preus, mesuraments i pressupostos per a cada unitat d'execució en l'estudi de seguretat i salut i disseny de la trobada de la C/204 amb la carretera d'Almassora que incloga la totalitat de l'espai lliure, i que s'adeqüe a les particularitats de la zona.  
- En relació amb el sanejament i el drenatge, inclusió d'embornals sifònics, col·locats entre si a un màxim de 25 metres (els de tipus circular es completen amb reixeta de recollida d'aigües); inclusió d'albellons de recollida d'aigües i definició de les velocitats del fluid en ambdós xarxes; previsió de connexions a ambdós xarxes i senyalització en les tapes dels pous de la xarxa a què pertanyen.  
- En relació amb la senyalització, advertència de l'existència de glorietes amb senyals tipus P-4, R-1 i R-402; en els carrers de doble sentit, amb dos carrils per sentit, senyalització en les interseccions de la impossibilitat de circulació amb senyals tipus R-101; inclusió de la senyalització adequada en els carrers sense continuïtat en el trànsit; inclusió de pals i senyals d'alumini lacat, segons model utilitzat per l'Ajuntament.  
- En relació amb l'enllumenat públic, aportació de càlculs lumínics; equipament amb 3 tubs de 110 mm de diàmetre i un més en encreuaments de calçades; descripció dels quadros de comandament i protecció, equipats amb transmissió de dades via GSM; instal·lació en totes les zones verdes de lluminàries dobles (tipus Saturn) en cada columna, amb un acabat d'acord amb l'entorn; inclusió de conductors de 10 mm² de secció; i inclusió en el pressupost de la legalització de la instal·lació i dels detalls de la xarxa d'enllumenat.  
- En relació amb l'abastiment d'aigua, descripció de la instal·lació amb major detall, inclusió de canonades aptes per a 10 atm de pressió; inclusió d'hidrants de 70 mm; i instal·lació com a mínim d'una boca de reg en cada vorera i establiment de connexions per a totes les parcel·les.  
- En relació amb el subministrament elèctric, aportació de les potències previstes i determinació de les línies elèctriques aèries a mantindre o eliminar.  
- En relació amb els centres de transformació, descripció d'aquests amb major detall, i col·locació fora de les bandes d'afecció de les línies elèctriques i de la via pública, amb justificació de la seua integració en l'entorn.  
- En relació amb la instal·lació d'abastiment de gas, descripció d'aquesta amb major detall i inclusió de càlculs, i previsió de connexions per a totes les parcel·les.  
- En relació amb la instal·lació de telefonia, previsió de connexions per a totes les parcel·les.  
- En relació amb la neteja viària, col·locació dels contenidors fora de les voreres, en espais reculats; disposició de papereres en totes les fatxades, cada 40 metres a portell, o cada 80 metres en la mateixa vorera, del model utilitzat per l'Ajuntament; col·locació de contenidors de fem cada 60 metres, amb elements de subjecció d'acer inoxidable; els altres contenidors, cada 200 metres.  
- En relació amb l'accessibilitat i eliminació de barreres, rectificació de l'amplària d'algunes voreres i del disseny de les barbacanes per a adaptar-les a la normativa vigent, previsió de places d'aparcament per a discapacitats amb la seua senyalització i col·locació de reixes d'escocells quan la distància entre la fatxada i l'escocell siga inferior a 3 metres.  
- En relació amb la jardineria, substitució en les zones verdes del paviment de formigó imprés per un altre de tipus llamborda o terratzo; utilització d'una grossària mínim de 50 cm de terra vegetal per a la gespa, 80 cm per a les zones d'arbustos i 1 metre per a les zones amb arbres; substitució de la retrama monosperma per un arbre adequat; substitució de la Lonicera japonica per una altra espècie per a cobrir les pèrgoles en les zones verdes C i D; substitució del paviment d'arena en la zona verda E per un altre més adequat, i inclusió de bancs en aquesta; substitució del Pinus pinaster per Pinus pinea en la zona verda H; implantació d'una sola fila d'escocells en el carrer V-7; en el carrer V-1, plantació de Celtis australis en escocell a una distància mínima de 7 metres i màxima de 10; realització de la praderia de gespa amb Festuca arundinacea i poa pradenca com a espècies principals, i una quantitat mínima del 5% de Pennisetum clandestinum; substitució d'Acer negundo, Eleagnus angustifolia i Catalpa bignonioides per altres espècies més adequades; utilització d'un calibre mínim de 16/18 cm per a arbres de grandària mitjana i gran i de 14/16 cm per a arbres de grandària menuda; plantació de pins de 3,5/4 metres; indicació en el pressupost de tots els calibres o grandàries de les espècies proposades; concreció del tractament de la mitjana dels carrers H-1 i H-6; enjardinament adequat de la rotonda del camí del Pi Gros, incloent sistema de reg i si escau algun element ornamental.  
- En relació amb les condicions de reg, utilització en les zones de gespa d'aspersors de turbina de qualitat contrastada, i divisió del reg en sectors amb electrovàlvules i programadors de comandament; reg dels arbres en escocell amb un anell de canonada de goteig punxat a la canonada de subministrament, amb goters autocompensants a una separació de 30 cm; utilització de programadors autònoms amb funcionament per infrarojos en totes les zones, i de tapes de fosa amb obertura amb clau pentagonal antivandàlica en les arquetes de reg; utilització de boques de reg suficients en les zones verdes, les voreres, el camp de futbol, la zona verda H, la zona junt amb el barranc i la rotonda, i col·locació de boques del model utilitzat per l'Ajuntament, cada 30 metres i utilització de goters autocompensants en les canonades de goteig, a una separació màxima de 50 cm de la vegetació irrigada.  
- En relació amb el mobiliari urbà, certificació de l'adaptació dels jocs infantils a les normes UNE-EN 1176 i UNE-EN 1177/A1, a aplicar a la grossària del paviment de cautxú en funció de l'altura de caiguda i especificació més detallada de les característiques dels bancs.  
2. En data 21 de juliol de 2006, la mercantil Jardines de Castalia, SA, va presentar novament el projecte d'urbanització de les unitats d'execució 49-UE-R(A), 54-UE-R i 55-UE-R(A), a fi de complir les exigències imposades per l'acord plenari de data 23 de febrer de 2006 i, tenint en compte que:  
I. El projecte d'urbanització ha sigut sotmés a informe dels serveis tècnics municipals, que consideren esmenades les deficiències que hi existien.   
En tot cas, es tindran en compte els següents aspectes en l'execució del projecte: a) s'haurà d'utilitzar com a gespa una mescla mediterrània (amb Festuca arundinacea i poa pradenca com a espècies principals de la mescla), que a més tindrà una quantitat mínima del 5% de Pennisetum clandestinum; b) respecte de l'altura mínima d'algunes espècies, esta serà per al Cupressus sempervirens i C. Macrocarpa, de 3 metres, per al Taxus bacatta, d'1 metre, i per al Bouganvillea glabra, d'1 metre, mentres que l'altura del Pinus pinea serà de 3,5 a 4 metres; c) en la zona verda i al carrer H-4 s'hauran de posar, almenys, dos boques de reg més; d) les papereres en les zones enjardinades seran del mateix tipus que en els carrers, model Italica; e) no hi haurà canalitzacions sota els escocells que puguen afectar el desenvolupament dels arbres i f) les zones de paviment de cautxú tindran una grossària mínim de 7 cm en les zones en què els jocs tinguen una altura de caiguda superior a 1 metre.  
Així mateix, s'aportarà un pla de seguiment de les obres i control de qualitat dels materials a emprar, realitzat per empresa d'assessoria i assistència tècnica acreditada, i se subscriurà l'oportú conveni amb l'empresa subministradora d'energia elèctrica abans de l'inici de les obres.  
II. Consta en l'expedient l'aportació de l'estudi geotècnic de les unitats d'execució 49-UE-R(A), 54-UE-R i 55-UE-R(A), així com de l'autorització de la Confederació Hidrogràfica del Xúquer per a l'abocament d'aigües pluvials al Barranquet. D'altra banda, el Servei Territorial de Carreteres de Castelló de la Conselleria d'Infraestructures i Transport ha emés un informe favorable en relació amb el projecte d'urbanització.   
III. L'article 127.1.d de la Llei 7/1985, de 2 d'abril, Reguladora de les Bases de Règim Local, en la seua redacció vigent, estableix que és competència de la Junta de Govern Local l'aprovació dels projectes d'urbanització.  
IV. L'article 59.4 de la Llei Reguladora de l'Activitat Urbanística, aplicable segons el punt 1 de la disposició transitòria de la Llei Urbanística Valenciana, atés que el projecte d'urbanització va ser sotmés a informació pública amb anterioritat a l'entrada en vigor d'aquesta última norma, determina que els acords municipals d'aprovació dels projectes d'urbanització seran publicats en el Butlletí Oficial de la Província de Castelló. Així mateix, l'article 34 de la Llei Reguladora de l'Activitat Urbanística preveu la seua publicació en el Diari Oficial de la Comunitat Valenciana.  
V. En virtut de la disposició addicional tercera de la Llei 16/2005, de 30 de desembre, Urbanística Valenciana, es notificaran a l'administració autonòmica els acords municipals en matèria d'urbanisme.  
Per tot això, vistos els preceptes mencionats, i els informes de l'enginyer tècnic d'Obres Públiques i Industrial, enginyer agrònom, cap del Negociat d'Obres d'Urbanització i cap del Negociat de Gestió Urbanística, s'acorda:  
Primer. Aprovar el projecte d'urbanització de les unitats d'execució 49-UE-R(A), 54-UE-R i 55-UE-R(A), delimitades en el seu conjunt pel camí del Pi Gros, camí de la Ratlla i carretera d'Almassora, visat en data 20 de juliol de 2006 amb el número 21.808 i amb un pressupost de 4.984.407,01 euros, i l'urbanitzador haurà de tindre en compte durant l'execució del projecte els aspectes assenyalats en l'apartat I d'aquest acord.  
Segon. Notificar el present acord a la Comissió Territorial d'Urbanisme i publicar-lo en el Diari Oficial de la Comunitat Valenciana i en el Butlletí Oficial de la Província de Castelló, amb notificació als interessats".  
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per la Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (art. 52 de la Llei 7/1985, de 2 d'abril, Reguladora de les Bases de Règim Local, modificada per Lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per la Llei Orgànica 19/2003, de 23 de desembre). En ambdós casos, el termini es computarà des de l'endemà del dia en què es publique en el butlletí oficial corresponent, el present anunci.  
Així mateix, s'adverteix que el Projecte d'Urbanització de les Unitats d'Execució 49-UE-R(A), 54-UE-R i 55-UE-R(A), va tindre entrada en la Comissió Territorial d'Urbanisme el dia 29 de gener de 2007, tot això a efectes de la seua entrada en vigor i executivitat.